Sekolah Kebangsaan Gua Musang

Sekolah Kebangsaan Gua Musang atau nama ringkasnya SK Gua Musang, merupakan sebuah Sekolah kebangsaan yang terletak di Jalan Pulai.

Pada 2009, Sekolah Kebangsaan Gua Musang memiliki 555 pelajar lelaki dan 507 pelajar perempuan, menjadikan jumlah keseluruhan murid seramai 1062 orang. Ia mempunyai seramai 58 orang guru.2009

Sejarah 
Pada pertengahan tahun 1952, sebuah Sekolah Rakyat yang menumpang di bangunan SC (kini bangunan Tadika Muhibah) telah diwujudkan hasil usaha Dato' Penggawa En. Kamarulzaman bin Awang dan Tuan Imam En. Said bin Sulaiman. Daripada inisiatif tersebut, tertubuhlah sebuah sekolah yang dikenali sebagai Sekolah Melayu Gua Musang.

Pada ketika itu, bangunan sekolah didirikan di atas tapak seluas 4 ekar berhampiran Balai Polis Gua Musang. Menjelang pertengahan tahun 1960-an, bangunan sedia ada tidak lagi mampu menampung pertambahan bilangan murid. Sehubungan itu, sebuah sekolah baharu dibina di atas tapak Lot 494 seluas 7.1326 ekar. Pada tahun 1970-an pula, bangunan SRJK(C) dibina di kawasan yang sama, meliputi keluasan 3 ekar.

Pembukaan rasmi Sekolah Kebangsaan Gua Musang telah disempurnakan oleh YBM Tengku Razaleigh Hamzah, yang ketika itu merupakan Menteri Kewangan Malaysia, pada 11 Ogos 1977 (Khamis). Pada tahun 1983, sebuah lagi bangunan batu siap dibina bagi menampung bilangan murid yang meningkat sehingga hampir 800 orang.

Selanjutnya, pada 1 Januari 1994, Sekolah Kebangsaan Gua Musang telah dipecahkan kepada dua buah sekolah, iaitu Sekolah Kebangsaan Gua Musang (1) dan Sekolah Kebangsaan Gua Musang (2). Kedua-duanya berkongsi bangunan sehingga Sekolah Kebangsaan Gua Musang (2) memperoleh bangunan sendiri dan kemudiannya menukar nama kepada Sekolah Kebangsaan Seri Wangi.

Pada masa kini, Sekolah Kebangsaan Gua Musang mempunyai seramai 10,443 orang murid. Jumlah bilangan kelas pada tahun 2006 ialah 29 buah, meliputi Tahun 1 hingga Tahun 6 serta kelas prasekolah. Sehingga hari ini, bilangan murid terus meningkat dari tahun ke tahun.

Visi, Misi dan Moto

MISI

Memberi perkhidmatan terbaik untuk menghasilkan insan yang berketerampilan dan mempunyai daya ketahanan yang tinggi bagi memenuhi aspirasi dan kehendak individu, masyarakat dan negara.

Memberi perkhidmatan pendidikan yang berkualiti dan bertaraf tinggi kepada semua murid tanpa mengira kaum, agama dan warna kulit berasaskan Falsafah Pendidikan Negara.

VISI

Mendidik dan membimbing semua murid supaya mereka:
 dapat menguasai dasar kemahiran pelajaran iaitu membaca, menulis dan mengira menjelang tahun 2010.

 menunjukkan akhlak yang mulia dan menjauhi daripada sikap yang agresif sepanjang masa.

 melahirkan murid yang cergas, pintar dan berkemahiran dalam semua bidang sukan dan permainan menjelang tahun 2010.

 melahirkan ramai murid yang celik dalam bidang ICT menjelang tahun 2010.

MOTO 
ILMU PUSAKA JATI

Lagu Sekolah
Inilah Sekolah Kami
Yang Kami Sanjungi
Budi Dan Ajaran Guru
Mendidik Sepanjang Waktu

Belajarlah Tugas Kita
Supaya Berjaya Setiap Masa
Taat Pada Ibu Bapa
Itu Kewajipan Kita

Ilmulah Pusaka Jati
Lambang Sekolah Kami
SK Gua Musang Maju
Cemerlang Sepanjang Waktu

PENCAPAIAN KOKURIKULUM

 Alamat
Sekolah Kebangsaan Gua Musang,
Jalan Pulai, 
18300, Gua Musang
Kelantan,  
Telefon =  6099120253
Fax       = 6099120254

 Pautan luar 
 http://skguamusangblogger.blogspot.com/
 http://unitkoskgm.blogspot.com/
 https://www.facebook.com/pages/Sekolah-Kebangsaan-Gua-Musang/237110232974608


Gua Musang
Gua Musang